Diari Oficial de la Generalitat Valenciana


Sumari del DOGV 3461, del 25-03-1999 (1999/2383)

ORDRE de 4 de març de 1999, de la Conselleria d'Ocupació, Indústria i Comerç, per la qual es publica la línia pressupostària i es determinen els crèdits màxims que han de finançar les ajudes a la modernització del comerç interior i promoció comercial per a 1999.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3461

Data del DOGV
:   25-03-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/2383


Data del document
:   04-03-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

 Descriptors 

:   * suport econòmic
    * petita i mitjana empresa
    * manifestació comercial
    * comerç interior
    * promoció comercial

ORDRE de 4 de març de 1999, de la Conselleria d'Ocupació, Indústria i Comerç, per la qual es publica la línia pressupostària i es determinen els crèdits màxims que han de finançar les ajudes a la modernització del comerç interior i promoció comercial per a 1999. [1999/S2383]
  
Amb data 20 de novembre de 1998 va ser publicada en el Diari Oficial de la Generalitat Valenciana l'Ordre de 12 de novembre de 1998, de la Conselleria d'Ocupació, Indústria i Comerç, per la qual es regulen les ajudes en matèria modernització del comerç interior i promoció comercial per a l'exercici 1999.
  
Després de la publicació de la Llei de Pressupostos de la Generalitat Valenciana per a l'exercici 1999 (DOGV de 31 de desembre de 1998) i d'acord amb allò que s'ha establit en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública, és procedent publicar les línies de subvenció que han de finançar les mencionades ajudes i l'import global màxim que s'hi destina.
  
En virtut d'això i de conformitat amb allò que s'ha disposat en la disposició addicional primera de l'Ordre de 12 de novembre de 1998 de la Conselleria d'Ocupació, Indústria i Comerç,
  
ORDENE
  
Article primer
  
Per a l'exercici 1999 i de conformitat amb allò que s'ha establit en la Llei 11/1998, de 29 de desembre, de Pressupostos de la Generalitat per a 1999, les ajudes establides en l'Ordre de la Conselleria d'Ocupació, Indústria i Comerç de 12 de novembre de 1998, en matèria de modernització del comerç interior i promoció comercial, es finançaran a càrrec de la secció, el programa, les línies i els imports globals que a continuació s'indiquen:
  
Secció 11. Programa 622.10, Ordenació i Promoció Comercial.
  
Capítol IV. Línia 401/000/99 (codi comptable 147). Import global: 804.430.459 pessetes.
  
Ajudes per a despeses corrents previstes en el títol V de l'Ordre de 12 de novembre de 1998, per la qual es regulen les ajudes en matèria de modernització del comerç interior i promoció comercial, i articles 31.c i 40 incís 9.2, apartat d del títol IV de la indicada ordre.
  
Línia 403/000/99 (codi comptable 150). Import global: 221.431.281 de pessetes.
  
Ajudes per a despeses corrents previstes en el títol VI de l'Ordre de 12 de novembre de 1998.
  
Capítol VII. Línia 701/000/99 (codi comptable 146). Import global: 335.177.119 de pessetes.
  
Ajudes per a despeses d'inversió previstes en els títols II i IV, excepte les regulades en l'article 31, c i 40, incís 9.2 apartat d) i en el títol V, articles 43.c, 46.1a, 46.1e i 46.1f de l'Ordre de 12 de novembre de 1998.
  
Article segon
  
L'import global de les ajudes finançades a càrrec de la línia 701 del programa pressupostari 622.10, Ordenació i Promoció Comercial, és de 1.100 milions de pessetes, dels quals 234.864.461 de pessetes s'abonaran a càrrec del pressupost vigent, i els 995.286.209 de pessetes restants s'abonaran a càrrec del pressupost per a l'any 2000. El pagament d'esta última anualitat queda subordinat a l'existència de crèdit adequat i suficient en els pressuposts de la Generalitat Valenciana per al dit exercici.
  
València, 4 de març de 1999
  
El conseller d'Ocupació, Indústria i Comerç
  
DIEGO SUCH PÉREZ